**ΙΔΙΩΤΙΚΟ ΝΗΠΙΑΓΩΓΕΙΟ - ΤΖΕΚΑΚΗ ΘΕΟΔΩΡΑ**

**ΧΑΡΟΚΟΠΟΥ 12**

**ΚΑΛΛΙΘΕΑ ΑΤΤΙΚΗΣ, 176 71**

**210 9578962, 6948731263**

**ΑΦΜ : 047835946 ΔΟΥ : ΚΑΛΛΙΘΕΑΣ**

**email : anemomylos\_nursery\_school@outlook.com**

**ΕΣΩΤΕΡΙΚΟΣ ΚΑΝΟΝΙΣΜΟΣ**

Αγαπητοί γονείς,

Το Ιδιωτικό Νηπιαγωγείο «ΤΖΕΚΑΚΗ ΘΕΟΔΩΡΑ» σας καλωσορίζει και υπόσχεται ότι θα αποτελέσει για εσάς και τα παιδιά σας μία όμορφη, δημιουργική και εποικοδομητική εμπειρία μάθησης και ζωής.

* Το Ιδιωτικό Νηπιαγωγείο «ΤΖΕΚΑΚΗ ΘΕΟΔΩΡΑ» δέχεται παιδιά ηλικίας 4 – 5 ετών.
* Η διδασκαλία των μαθημάτων στο Ιδιωτικό Νηπιαγωγείο «ΤΖΕΚΑΚΗ ΘΕΟΔΩΡΑ» ξεκινάει στις 11 Σεπτεμβρίου και λήγει στις 15 Ιουνίου του επόμενου έτους. Δεν λειτουργεί τις ακόλουθες ημέρες και περιόδους:

1. Τα Σάββατα και τις Κυριακές
2. Την 28η Οκτωβρίου
3. Από 24 Δεκεμβρίου έως και 7 Ιανουαρίου
4. Την Καθαρά Δευτέρα
5. Την 25η Μαρτίου
6. Από Μεγάλη Δευτέρα έως και την Παρασκευή της Διακαινησίμου
7. Την 1η Μαΐου
8. Την εορτή του Αγίου Πνεύματος
9. Από 22 Ιουνίου μέχρι και 31 Αυγούστου
10. Την ημέρα της εορτής του Πολιούχου της έδρας του σχολείου και την ημέρα της τοπικής εθνικής εορτής

* Οι εγγραφές των μαθητών/-τριών πραγματοποιούνται την περίοδο που ορίζεται από το Υπουργείο Παιδείας και Θρησκευμάτων, ύστερα από την αίτηση των γονέων/κηδεμόνων των μαθητών/-τριών, πάντα σύμφωνα με τις οδηγίες που δίνονται με ανακοινώσεις του σχολείου, οι οποίες σχετίζονται με τα νόμιμα δικαιολογητικά και τις οικονομικές υποχρεώσεις των γονέων/κηδεμόνων. Τα δίδακτρα πληρώνονται με βάση τον οικονομικό διακανονισμό, ο οποίος ορίζεται με την αίτηση εγγραφής και η εξόφλησή τους πραγματοποιείται σε μηνιαία βάση το πρώτο δεκαήμερο του μήνα.
* Απαραίτητα δικαιολογητικά εγγραφής μαθητών/-τριών:

1. Αίτηση – Υπεύθυνη Δήλωση γονέων/κηδεμόνων
2. Έγγραφο από το οποίο αποδεικνύεται η μόνιμη κατοικία
3. Το Ατομικό Δελτίο Υγείας του Μαθητή
4. Το βιβλιάριο υγείας ή άλλο στοιχείο από το οποίο φαίνεται πως έγιναν τα προβλεπόμενα εμβόλια
5. Το πιστοποιητικό γέννησης του/της μαθητή/-τριας
6. Την υπεύθυνη δήλωση του γονέα/κηδεμόνα για την ασφαλή προσέλευση και αποχώρηση του/της μαθητή/-τριας από το σχολείο

* Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

1. Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
2. Μια φορά τουλάχιστον το δίμηνο σε προκαθορισμένη από τον/την εκπαιδευτικό του τμήματος ημέρα και ώρα, για θέματα που αφορούν στην αγωγή και πρόοδο των μαθητών/μαθητριών.
3. Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση.

Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων.

* Η μεταφορά των παιδιών από την κατοικία τους στο σχολείο και αντίστροφα γίνεται είτε με το σχολικό λεωφορείο, το οποίο πληροί όλους τους όρους ασφαλείας, είτε με ευθύνη των γονέων. Σε περίπτωση που χρειαστεί να παραλάβετε το παιδί σας πριν την καθορισμένη ώρα αναχώρησης, θα πρέπει να έχετε ενημερώσει προηγουμένως το σχολείο καθώς και να συμπληρώσετε την ανάλογη υπεύθυνη δήλωση. Το παραπάνω ισχύει και στην περίπτωση που για έκτακτο λόγο χρειαστεί να επισκεφτείτε το σχολείο τις ώρες λειτουργίας του. Το ωράριο λειτουργίας του νηπιαγωγείου είναι 8.00 – 13.00. Για ενδεχόμενη παραλαβή του παιδιού από άλλο πρόσωπο θα πρέπει να προηγηθεί η απαραίτητη ενημέρωση και η ένδειξη της αστυνομικής ταυτότητας. Επιπλέον για αλλαγή του δρομολογίου, οι γονείς υποχρεούνται να ενημερώσουν μια ημέρα νωρίτερα ώστε να πραγματοποιηθούν οι απαραίτητες αλλαγές.
* Όταν κάποιος μαθητής είναι άρρωστος και χρειάζεται να φάει κάτι συγκεκριμένο, επιθυμητό θα ήταν οι γονείς να στέλνουν φαγητό από το σπίτι. Επίσης τα φάρμακα των παιδιών θα πρέπει να συνοδεύονται από αναλυτικό σημείωμα που θα αφορά τις ώρες χορήγησης και δοσολογίας τους. Μαθητές με πυρετό 37,5 και άνω δεν μπορούν να παραμείνουν στο σχολείο.
* Όλοι οι μαθητές θα πρέπει να φέρουν στην τσάντα τους μια αλλαξιά ρούχα. Δεν επιτρέπεται να φέρνουν μαζί τους παιχνίδια από το σπίτι ή αντικείμενα αξίας καθώς το σχολείο δεν φέρει καμία ευθύνη σε περίπτωση απώλειας. Επιπρόσθετα παρακαλούνται τα κορίτσια να μην έχουν βαμμένα νύχια.
* Η ενδυμασία των παιδιών χρειάζεται να είναι άνετη ώστε να καθιστά δυνατή και πιο εύκολη τη συμμετοχή τους στα εκπαιδευτικά προγράμματα του σχολείου.
* Γενικότερα οι μαθητές/μαθήτριες του σχολείου χρειάζεται να:

1. Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
2. Κατά τη διάρκεια των μαθημάτων να τηρούν τους κανόνες της τάξης.
3. Απευθύνονται στους/στις εκπαιδευτικούς και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους
4. Προσέχουν και διατηρούν καθαρούς όλους τους χώρους του Σχολείου.
5. Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική). Προσπαθούν να λύνουν τις αντιθέσεις ή διαφωνίες με διάλογο ή απευθύνονται στον/στη Διευθυντή/Διευθύντρια.
6. Συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας και η ανακύκλωση υλικών.
7. Στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.

* Η/Ο Προϊσταμένη/Προϊστάμενος οφείλει να:
  1. Συμβάλλει στη δημιουργία κλίματος δημοκρατικής συμπεριφοράς των μαθητών/μαθητριών και είναι υπεύθυνος/υπεύθυνη για την τήρηση της πειθαρχίας.
  2. Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
  3. Είναι υπεύθυνος/υπεύθυνη για την καθαριότητα και αισθητική των χώρων του διδακτηρίου, καθώς και για την προστασία της υγείας και ασφάλειας των μαθητών/μαθητριών.
* Ο/Η Προϊσταμένη/Προϊστάμενος ως εκπαιδευτικός οφείλει να:

1. Εκπαιδεύει τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.
2. Προετοιμάζει καθημερινά και οργανώνει το μάθημά, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
3. Συνεργάζεται με τους μαθητές/μαθήτριες, σέβεται την προσωπικότητά τους, καλλιεργεί και εμπνέει σ’ αυτούς, κυρίως με το παράδειγμά του, δημοκρατική συμπεριφορά.
4. Μεριμνεί για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών, και να τους ενημερώνει για τη φοίτηση, τη διαγωγή και την επίδοση των παιδιών τους.
5. Συμβάλλει στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
6. Ενθαρρύνει τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το Σχολείο και να καλλιεργεί τις αρχές και το πνεύμα αλληλεγγύης και συλλογικότητας.
7. Ανανεώνει και εμπλουτίζει τις γνώσεις του, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.

* Για προβλήματα που ενδεχομένως προκύψουν στο οικογενειακό περιβάλλον, οι γονείς μπορούν να ζητήσουν τη συμβουλή του σχολείου για την αντιμετώπισή τους, εφόσον οι ίδιο το επιθυμούν. Παράλληλα οι γονείς χρειάζεται να:

1. Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
2. Διαβάζουν προσεκτικά όλες τις ψηφιακές ή έντυπες ανακοινώσεις που μεταφέρουν τα παιδιά ώστε να ενημερώνονται για θέματα λειτουργίας του Σχολείου.
3. Συνεργάζονται αρμονικά με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες.
4. Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου.

* Η εγγραφή ανανεώνεται κάθε χρόνο.

**Στα πλαίσια της συνεργασίας μας σας ενημερώνω ότι ο Κανονισμός είναι υποχρεωτικός και εφαρμόζεται από όλους.**